Soomaa on meie  ürglooduse ehedamaid pärle.  Tori Jõesuus saame elamusi õõtsuval rippsillal, seejärel tervitame omapärase kujuga päkapikumändi. Rahvuspargi külastuskeskuses vaatame filmi viiest aastaajast ja selle kandi asukatest (20 min), näeme ühepuulootsikut, mis siinkandis oli üleujutuste aegu põhiliseks sõiduvahendiks. Samas saada infomaterjale ja kohalikke suveniire.  5 km Riisa rabarajal saame võrratuid looduselamusi: piki Navesti jõe kallast jõuame kena laugastikuni, teeme tutvust põhiliste rabataimedega ning  kuulatame rabavaikust.